ახალგაზრდა მწერალი (ჟურნალი)
ახალგაზრდა მწერალი — ქართული ჟურნალი, საქართველოს მწერლების კავშირის ყოველთვიური სამხატვრო-ლიტერატურული ორგანო. გამოდიოდა 1934–1935 წლებში, პასუხისმგებელი რედაქტორი მ. ტოროშელიძე. ჟურნალში იბეჭდებოდა ლ. ქიაჩელის, გ. აბაშიძის, გ. შატბერაშვილის, ა. ადამიას, გ. ჩიქოვანის, ა. საჯაიას, ვ. შუბლაისა და სხვების ნაწარმოებები. გამოსცემდა გამომცემლობა „ფედერაცია“. ტირაჟი 3900 ცალი.